
În Europa de Vest nu se cunoaste istoria României si cei care o 
viziteaza acum vãd sãrãcia materialã de astãzi, si nicidecum 
milenara ei bogãtie culturalã si spiritualã. 
In plus, propaganda maghiarã din SUA se bazeazã pe milioanele de 
dolari ale D-lui Soros, care finanteazã edituri si opinii la Bucuresti, 
în timp ce în Elvetia am auzit de la un doctor în istorie (la Geneva, 
în iunie 1999) cã Transilvania a apãrut în secolul XIII si de la un 
ambasador francez în România (la Lausanne, în noiembrie 1998) 
cã poporul român a dispãrut timp de 1000 de ani ca sã reaparã, ca 
prin miracol, în secolul XIV ! 
 
Cu toate acestea, nimeni nu mentioneazã cã cea mai veche scriere 
din Europa a fost atestatã arheologic in 1961, tot în Transilvania, 
in satul Tãrtãria, pe râul Somes, în judetul Alba, de cãtre 
Profesorul Nicolae Vlassa, de la Universitatea din Cluj. În afarã de 
România, Tãblitele de la Tãrtãria, datate 4.700 î.e.n., au fãcut 
ocolul lumii anglo-saxone (Colin Renfrew, Marija Gimbutas) si au 
creat dezbateri aprinse pe tot globul. Desi românii stiau sã scrie 
acum 7000 de ani, acest detaliu esential nu este nici în ziua de azi, 
dupã mai mult de 40 de ani, cunoscut publicului românesc si nu 
apare în manualele de istorie. 
 
Ce ne spun specialistii din România ? În 1998 s-a publicat « Istoria 
României » (Editura Enciclopedicã , Bucuresti) de cãtre un colectiv 
academic sub conducerea unei « autoritãti în materie », Prof. dr. 
Mihai Bãrbulescu, culmea culmilor, de la aceeasi Universitate (din 
Cluj), care nu spune ca Profesorul Vlassa a descoperit Tãblitele. La 
pagina 15 a acestui impresionant volum, Tãblitele de la Tãrtãria 
sunt mentionate cu semnul întrebãrii într-o foarte scurtã frazã, 
fãrã nici un comentariu: « Într-o groapã de cult de la Tãrtãria, s-au 
gãsit (…) trei tablete de lut acoperite cu semne incizate (scriere ?), 
cu analogii în Mesopotamia.» 
 
Dar Dl. Bãrbulescu nu-si aduce aminte oare cã scrierea proto-
sumerianã apare cu 1000 de ani mai tîrziu si cã cea cicladicã, 
proto-greacã, dupã 3000 de ani ? El a uitat cã metalurgia în 
Europa apare tot în Transilvania, în jur de 3500 î.e.n. ? Cã tracii 
sunt primul mare popor  
indo-european care intrã în Europa tot în jur de 3500 î.e.n., cu mai 
mult de douã milenii înainte ca celtii, etruscii, romanii, germanii, 
sau slavii sã aparã pe harta Europei ? Si cã tracii ocupau tot 
teritoriul intre Muntii Ural si Tatra de la est la vest si de la Marea 
Balticã la  
Dunãre si Marea Neagrã de la nord la sud ? 
 
De asemenea, si în acelasi context, nici un specialist în istoria 
României nu atrage atentia asupra altui “detaliu” primordial, si 
anume cã limba traco-dacicã este cu mii de ani anterioarã latinei 
(care apare abia în secolul VI î.e.n.) si cã, în consecintã, limba 
românã nu se trage din latinã, pentru cã, desi din aceeasi familie, 
existã istoric înaintea latinei, deci este o limbã proto-latinã. Latina 
se formeazã din etruscã si greacã, care, desi amîndouã indo-
europene, sunt scrise cu un alfabet fenician, rãspîndit în lumea 
mediteranã a epocii. În plus, estruscii ei însisi erau o bransã a 
celtilor, coborâti în sudul Alpilor în jur de 1200 î.e.n. La rîndul lor, 
celtii erau o bransã a tracilor care migrau spre vestul Europei, si 
erau numiti ca atare, adicã traco-iliri pânã în secolul VI î.e.n., când 
se deplaseazã din Noricum ( Austria ) spre Alpii elvetieni, unde se 
numesc helveti. 
 
Atâtea detalii ignorate despre originea, continuitatea, si însãsi 
existenta poporului român dau de gândit. Cine schimbã si 
interpreteazã istoria României? 
 
În mozaicul de limbi si popoare de pe harta Europei, singurii care 
au o continuitate de 9000 de ani pe acelasi teritoriu, si o scriere de 
7000 de ani, sunt românii de azi. Transilvania nu a fost maghiarã 
si nici nu putea fi când strãmosii maghiarilor de azi locuiau în 
nordul Mongoliei, sursã turco-finicã nu numai a ungurilor, dar si a 
bulgarilor (care nãvãlesc în România si în teritoriile Bizantine din 
sudul Dunãrii în secolul VI), a turcilor si a finlandezilor din zilele 
noastre. Hunii pãtrund în Europa pânã la Paris, Roma si 
Constantinopole sub Atila în secolul V, dar se retrag spre Ural 
pânã în secolul IX, când nãvãlesc din nou în Panonia, teritoriu 
ocupat la acea datã de daci liberi (80%) amestecati cu slavi (20%). 
 
Poporul si limba dacã sunt deci cu mult mai vechi decât poporul 
roman si limba latinã, dar cele douã limbi erau foarte 
asemãnãtoare, si de aceea asimilarea s-a fãcut atât de repede, în 
câteva secole. Ovidiu, poet roman exilat la Tomis pe malul Mãrii 
Negre, nu numai cã a învãtat daca imediat, dar în sase luni scria 
deja versuri în limba lui Zalmoxis ! Invadarea Daciei, de fapt a unui 
coridor spre Muntii Apuseni, a avut ca scop precis cele 14 care cu 
aur pe care Împãratul Traian (de origine ibericã) le-a dus la Roma 
ca sã refacã tezaurul golit al Imperiului. Peste mai mult de 1000 de 
ani, dupã cãderea Constantinopolului sub turci în 1453, tributul 
plãtit sultanilor otomani va fi tot în aur, în formã de “techini”. Si 
tot în aur se plãtesc în ziua de astãzi anumite interese în România, 
dupã ce tezaurul national de 80 tone-aur a fost vîndut de 
Ceausescu la licitatie în Zürich si cumpãrat de Banca Angliei. 
Cele 14, nu care romane ci milioane de români din afara României 
înteleg si simt acum, mai bine ca niciodatã, sensul versurilor 
transilvane “Muntii nostri aur poartã, Noi cersim din poartã-n 
poartã!” 
 
În aceeasi ordine de idei, Imperiul Bizantin, care a durat mai mult 
de 1.000 de ani (330-1453), în timp ce Europa de Vest dormea sub 
jugul Bisericii Romane si a analfabetismului, este complet 
necunoscut pe aceste meleaguri. Cultura si civilizatia europeanã 
si-au mutat centrul de la Roma la Constantinopole în 330, când 
Bizantul devine capitala Imperiului Roman. Desi se studiazã 
istoria si limba Greciei antice, Imperiul Bizantin este nu numai 
complet ignorat în istoria Europei, dar chiar considerat “barbar” si 
“incult”. Nici un istoric elvetian nu a fost capabil sã-mi dea un 
singur nume de scriitor Bizantin, nici mãcar Ana Comnena ! 
 
Nimeni nu cunoaste aici cultura si civilizatia Bizantinã, religia 
ortodoxã (“ortodox” este în limbile occidentale un termen 
peiorativ), si cu atât mai putin istoria si traditia românã. Faptul, 
esential, cã analfabetismul nu exista în Bizant, dar exista în Europa 
de Vest în aceeasi perioadã este si mai necunoscut. Academiile 
“pãgâne” (socratice, pitagorice, orfice, druidice, etc.) au fost toate 
închise în secolul VI, iar când în cele din urmã universitãtile au 
început sã aparã în Occident în secolul XIII (Oxford, Cambridge, 
Padova) ele erau controlate de Biserica Romanã si studiau 
teologia. Numai cãlugãrii si clericii  
stiau carte, se îmbogãteau prin exproprierea de pãmânturi în 
favoarea mânãstirilor, si luau puterea în toate tãrile vestice, prin 
misionarism si prozelitism la început (prin teroare si Inchizitie 
mai târziu), pânã în secolul XI, când ultimul tinut liber, al 
vikingilor din Scandinavia , cade sub puterea Romei Papale. 
 
Renasterea italianã apare ca o consecintã clarã si directã a cãderii 
Constantinopolui (1453), cu emigrarea în masã a savantilor 
Bizantini cãtre Italia. De exemplu, numai Cosimo de Medici 
primeste 5000 de savanti exilati din Bizant într-un singur an la 
Florenta, acolo unde în curând vor scrie Petrarca, Dante si 
Boccacio, si unde vor picta Michelangelo si Leonardo da Vinci. 
 
Între timp, cultura Bizantinã este pãstratã si cultivatã în tãrile 
Române (de exemplu la Putna), care nu numai cã îsi pãstreazã 
autonomia fatã de Imperiul Otoman, plãtind-o în aur – ca de obicei 
-, dar voevozii români trimit anual aur în Grecia pentru a sustine 
mânãstirile ortodoxe (de exemplu la Muntele Athos). 
 
În Occident, o scurtã istorie a României apare în 1943, scrisã de 
Mircea Eliade în englezã la Lisabona si publicatã la Madrid (“The 
Romanians, a Concise History”, Stylos, Madrid, 1943), si 
republicatã peste alti 50 de ani în România (“The Romanians, a 
Concise History”, Roza Vânturilor, Bucuresti, 1992). În timp ce 
prima istorie serioasã a Bizantului apare, tot în englezã, de abia în 
1988 (Lord John Julius Norwich, “A Short History of Byzantium”, 
Penguin Books, London, 1988, 1991, 1995, 1997). Cu toatã 
bunãvointa lui de a reabilita “misterioasa” istorie a uitatului 
Imperiu Bizantin, din nefericire nici mãcar Lord John Julius, de la 
Universitatea din Oxford, n-a avut acces la texte Bizantine, pentru 
simplul motiv cã nu stie greaca, nici veche nici nouã. 
 
În final, se pune întrebarea de ce nouã milenii, atestate arheologic, 
de civilizatie neîntreruptã pe teritoriul României sunt ignorate nu 
numai în Europa de Vest dar si în România ? Cu ce se ocupã 
istoricii români ? Si reprezentantii României peste hotare ? Cine 
promoveazã cultura milenarã a României ? Dacã dentistii, si nu 
profesorii de românã, vor sã facã scoli în românã la Geneva, sã nu 
ne mirãm dacã profesorii vor deschide în curând cabinete dentare 
în acelasi oras.* 
 
În 1996, când am fost la Bucuresti pentru a face cercetãri în 
mitologia tracicã la Academia Românã, spre uimirea mea, mi s-a 
pus întrebarea de ce mã intereseazã tracii si dacii, când acesta era 
subiectul de predilectie a lui Ceausescu**, fapt pentru care 
subiectul trebuie acum total ignorat. La rândul meu, mã întreb ce 
conteazã 50 de ani de comunism în comparatie cu cele 9 milenii 
de istorie româneascã ? 

